AIŠKINAMASIS RAŠTAS

Dėl Molėtų rajono savivaldybės mero pareigas laikinai einančio tarybos nario paskyrimo

1. **Parengto tarybos sprendimo projekto tikslai ir uždaviniai:**

Vadovaujantis Lietuvos Respublikos vietos savivaldos įstatymo 32 straipsnio 2, 3 dalimis, vicemerui pavaduojant merą, šio įstatymo 27 straipsnio 2 dalies 4, 5 ir 7 punktuose nustatytus *mero įgaliojimus vykdo* laikinai savivaldybės tarybos paskirtas tarybos narys. Kai mero įgaliojimai nutrūksta nesuėjus terminui ar išrinktas neprisiekęs meras netenka mandato ar mero rinkimų rezultatai pripažįstami negaliojančiais, mero pareigas laikinai eina savivaldybės tarybos posėdyje dalyvaujančių tarybos narių balsų dauguma paskirtas tarybos narys.

Mero pavadavimo ir mero pareigų laikino ėjimo atvejai yra skirtingi, kaip ir su tuo susiję tarybos, vicemero ir tarybos paskirto tarybos nario įgaliojimai pavaduojant merą ar laikinai einant mero pareigas. Tuo atveju, kai savivaldybės tarybos paskirtas tarybos narys laikinai eina mero pareigas jo, kaip tarybos nario, įgaliojimai sustabdomi toks tarybos narys negali balsuoti tarybos posėdžiuose, tokiam tarybos nariui mokamas mero darbo užmokestis (VSĮ 30 straipsnio 6 dalis) ir taikomi VSĮ 25 straipsnio 6 dalyje nustatyti reikalavimai nedirbti kitose institucijose, įstaigose, įmonėse ir organizacijose ir negauti kito atlyginimo, išskyrus atlyginimą už mokslinę, pedagoginę ar kūrybinę veiklą. Tuo atveju, kai tarybos paskirtas tarybos narys pavaduoja merą (VSĮ 30 straipsnio 1 ir 2 dalys), jo, kaip tarybos nario, įgaliojimai nestabdomi, toks tarybos narys balsuoja savivaldybės tarybos posėdžiuose, gauna atlygį už darbą atliekant savivaldybės tarybos nario pareigas ir jam netaikomi VSĮ 25 straipsnio 6 dalyje nustatyti reikalavimai.

**2. Siūlomos teisinio reguliavimo nuostatos:**Siūlomas sprendimo projektasatitiks vietos savivaldos įstatymo *32 straipsnio 2, 3 dalių* nuostatas.

**3.Laukiami rezultatai.** Sprendimo projektu siūloma paskirti savivaldybės tarybos narį tam, kad būtų užtikrintas Savivaldybės mero, tarybos veiklos organizavimas, bei įgyvendinti naujos redakcijos Vietos savivaldos įstatymo nuostatos. **4.Lėšų poreikis ir jų šaltiniai(prireikus skaičiavimai ir išlaidų sąmatos:**tarybos nariui atlyginimas mokamas tik tuo atveju, kai jis laikinai eina mero pareigas (mero įgaliojimai nutrūksta), todėl papildomų lėšų nereikės, jos suplanuotos Savivaldybės biudžete (kaip atlyginimas merui).

**5. Kiti sprendimui priimti reikalingi pagrindimai, skaičiavimai ar paaiškinimai:**